Παναγιώτης Κατερίνης

Ο Παναγιώτης Κατερίνης-Αδάμης (Κακκόβατος Ηλείας 1920 - 4 Φεβρουαρίου 2013) ήταν Έλληνας αντιστασιακός και πολιτικός, ο οποίος χρημάτισε 2 φορές βουλευτής Πειραιά με την ΕΔΑ, της οποίας υπήρξε ιδρυτικό στέλεχος.
Απέκτησε έναν γιο, τον Αντρέα, με τη σύζυγό του, ΖωήΑγγελτήριο κηδείας του Π. Κατερίνη, Ριζοσπάστης, 7-2-2013, ανάκτηση 29-6-2013..

 Αντιστασιακή δράση και διώξεις 
Εντάχθηκε στο ΚΚΕ όταν ήταν ακόμα μαθητής και για το λόγο αυτό αποβλήθηκε από το Γυμνάσιο Κυπαρισσίας και πήγε στο Γυμνάσιο του Πύργου. Εν συνεχεία πήγε στην Αθήνα.

Δραστηριοποιήθηκε με την ΕΠΟΝ Πελοποννήσου της οποίας ήταν γραμματέαςΑνακοίνωση του ΣΥΡΙΖΑ ΕΚΜ για το θάνατο του Παναγιώτη Κατερίνη , ανάκτηση 29-6-2013.. Για τη δράση του πιάστηκε και βασανίστηκε από τους Ιταλούς στην Πάτρα. Κατά τον εμφύλιο πόλεμο εκτοπίστηκε στη ΜακρόνησοΈφυγε ο Παναγιώτης Κατερίνης,  tvxs.gr, 5-2-2013.. Από τα βασανιστήρια έχασε τα λογικά του και μεταφέρθηκε με τους συντρόφους του στο Δαφνί. Υπέστη νέες διώξεις κατά τη χούντα και συνολικά είχε χρόνο φυλάκισης και εξορίας 28,5 χρόνων. 

 Πολιτική σταδιοδρομία 
Εξελέγη βουλευτής με την ΕΔΑ στις εκλογές του 1951 και σε εκείνες του 1963Παναγιώτης Κατερίνης: "Κι εγώ, μωρέ, ακόμα να ζω;", avgi.gr, 3-9-2010, ανάκτηση 29-6-2013.. Μετά τη Μεταπολίτευση συνετέλεσε στην επανίδρυση της ΕΔΑ. Ήταν μέλος της Εκτελεστικής Επιτροπής του κόμματος. Παρέμεινε στην αριστερά μέχρι το τέλος της ζωής του.

Πέθανε σε ηλικία 93 ετών, το 2013 και η κηδεία του ήταν πολιτική (έγινε πολιτική τελετή στο Πρώτο Νεκροταφείο Αθηνών). Τάφηκε στη γενέτειρά του.Ύστατο "χαίρε" στον Παναγιώτη Κατερίνη, 8-2-2013, ιστοσελίδα της εφημερίδας "Αυγή", ανάκτηση 29-6-2013.

 Παραπομπές 

Κατηγορία:Βουλευτές εκλεγμένοι με την ΕΔΑ
Κατηγορία:Βουλευτές Πειραιά
Κατηγορία:Μέλη της ΕΠΟΝ